
REFERAT
privind modificarea art. 2 din HCL nr. 461/15.12.2009 privind aprobarea aderării Municipiului Timişoara, prin Infocentrul Turistic, la Asociaţia “European Cities Marketing” şi a achitării taxei de membru pentru Municipiul Timişoara în cadrul acestei asociaţii
Prin Hotărârea de Consiliu Local nr. 461 din 15.12.2009 a fost aprobată aderarea Municipiului Timişoara, prin Centrul de Informare Turistică, la Asociaţia “European Cities Marketing”. Asociaţia “European Cities Marketing”(E.C.M.) este principala reţea a Centrelor de Informare Turistică şi a Birourilor de Congrese care oferă membrilor oportunităţi de afaceri, schimb de experienţă şi colaborare la nivel operaţional. Misiunea E.C.M. este de a juca un rol esenţial în promovarea Europei ca o destinaţie unită.
Prin aderarea la această asociaţie Timişoarei i s-a conferit o mai mare vizibilitate şi notorietate la nivel european, oraşul fiind promovat, împreună cu celelalte oraşe membre ale European Cities Marketing, pe site-ul oficial al asociaţiei www.europeancitiesmarketing.com. Datorită apartenenţei la această asociaţie, în fiecare lună, am beneficiat de acces la informaţii privind activităţile internaţionale în domeniul turismului, precum şi rapoarte periodice legate de turismul european. 
Reţeaua a fost iniţial compusă din două forumuri: Turism şi Congrese. Începând cu anul 2015, nu mai există această împărţire, iar taxa anuală de membru în cadrul Asociaţiei se calculează în funcţie de veniturile totale ale fiecărei organizaţii membre. Sistemul este adaptat fiecărui membru şi posibilităţilor financiare ale acestuia, conferindu-i acces la toate serviciile Asociaţiei. 
Astfel, în data de 8.10.2015 Asociaţia a transmis prin email factura nr. 2679 pentru plata taxei de membru aferentă anului 2015 în cuantum de 2.000 de euro. 
Având în vedere cele de mai sus, propunem emiterea unei Hotărâri de Consiliu Local prin care să se aprobe modificarea art. 2 din HCL nr. 461/15.12.2009 privind aprobarea aderării Municipiului Timişoara, prin Infocentrul Turistic, la Asociaţia “European Cities Marketing” şi a achitării taxei de membru pentru Municipiul Timişoara în cadrul acestei asociaţii, care va avea următorul conţinut “Se aprobă alocarea în bugetul local a sumei de 2.000 euro pentru achitarea taxei anuale de membru pentru Municipiul Timişoara în cadrul Asociaţiei “European Cities Marketing” şi a sumei pentru plata comisioanelor necesare efectuării transferului bancar, estimate la 50 de euro anual”.
Viceprimar 


         Secretar

Dan Diaconu 


         Ioan Cojocari
Director executiv Direcţia Economică 


          Director executiv Direcţia Comunicare
Ec. Smaranda Haracicu


          Alina Pintilie 








          Centrul de Informare Turistică 



                      Lavinia Petruţ





Avizat juridic
                                                                                                                                                                                      COD FO 53 – 01, Ver. 2

